Diari Oficial de la Generalitat Valenciana


Sumari del DOGV 4673, del 20-01-2004 (2004/367)

Notificació per edicte de l'acord d'iniciació de l'expedient sancionador 489/03 SAN, seguit contra Fernando Bañons Sendra.
--------------------------------------------------------------------------------------------------------------------------

### Dades del document

Número de DOGV
:   4673

Data del DOGV
:   20-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/367


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació de l'expedient sancionador 489/03 SAN, seguit contra Fernando Bañons Sendra. [2004/X367]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte 489/03 SAN, es notifica a Fernando Bañons Sendra, amb últim domicili conegut al c/ Ausiàs March núm. 28, Pego (Alacant) l'acord d'iniciació de l'expedient sancionador 489/03 SAN, de data 28 de novembre del 2003, dictat en l'expedient sancionador, que es tramita en la Unitat d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que s'ha pogut constatar que en data 20 d'agost de 2003 un agent ambiental va poder constatar que en el paratge Racó, polígon 19, parcel·la 82, ubicada al Parc Natural de la Marjal de Pego- Oliva, Fernando Bañons Sendra ha aterrat canals d'aproximadament 35 m per 2'5 m amb runes procedents d'enderrocs de cases sense disposar de l'autorització per fer-ho, en relació amb l'acord de 10 de setembre del 2002, del Govern Valencià, pel qual s'aprova el Catàleg de zones humides de la Comunitat Valenciana.
  
Els referits fets poden constituir una infracció qualificada de menys greu tipificada en l'art. 54.2 c) en relació amb l'article 52.16 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, i la sanció de la qual ve determinada en l'art. 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 e a 6.010,12 e.
  
En el present supòsit la sanció seria 1.803 e (mil vuit-cents tres euros).
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora, s'hi acorda:
  
La incoació del corresponent expedient sancionador a Fernando Bañons Sendra, per presumpta infracció de l'article 52 apartat 16 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Amb independència de la sanció que corresponga, l'infractor està obligat a la reparació del dany i reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana. En el present cas consistirà en el desaterrament dels canals.
  
En el cas que els responsables de les infraccions no reparen el dany causat, la Conselleria de Territori i Habitatge podrà optar per imposar multes coercitives de fins a 3.005,06 e, reiterades per lapses de temps suficients per a dur a terme allò que s'ha ordenat, o procedir a la reparació de forma subsidiària seran exigibles per via executiva.
  
Així mateix s'acorda nomenar instructor i secretari de l'expedient sancionador, Amparo Renau Almela i Susana Carrasco Marí, respectivament, a les quals es notificarà en forma aquest nomenament, com també als inculpats, de conformitat amb el que estableix l'art. 135 de la Llei 30/92, RJ-PAC, i en l'art. 13.2 del RD 1.398/93. perquè en qualsevol moment del procediment puguen ser objecte de recusació segons el que disposen els arts. 28 i 29 del la citada Llei 30/1992, RJ-PAC.
  
Per raó del que estableix l'art. 16.1 del RD 1.398/93, se li concedeix un termini de quinze dies comptadors a partir de l'endemà de la notificació del present acord, perquè aportació quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'article 42, apartat 4, de la Llei 4/1999, de 13 de gener, de modificació de la Llei 30/1992, de règim jurídic de les administracions públiques i del procediment administratiu comú en relació amb l'apartat 6 de l'article 20 del Reial Decret 1.398/93, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest es produirà la caducitat del procediment conforme al que disposa l'apartat 2 de l'art. 44 de la Llei de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.